IEKŠĒJAIS NORMATĪVAIS AKTS Nr. 4.2.25.

APSTIPRINĀTS

ar Jelgavas novada Neklātienes vidusskolas

direktora rīkojumu Nr. NVSK/1-9/22/36 no 05.12.2022.

**Kārtība, kādā Jelgavas novada Neklātienes vidusskolas pedagogi**

**noformē mācību kursus MOODLE mācību vidē**

*Izdots saskaņā ar Jelgavas novada Neklātienes vidusskolas Nolikuma 9.7. un 53. punktu*

1. **Vispārīgie jautājumi**
   1. Jelgavas novada Neklātienes vidusskolas (turpmāk tekstā – SKOLA) izstrādātais iekšējais normatīvais akts “Kārtība, kādā Jelgavas novada Neklātienes vidusskolas pedagogi noformē mācību kursus MOODLE mācību vidē” paredzēts, lai nodrošinātu SKOLAS pedagogu vienotu pieeju mācību kursu noformēšanā MOODLE mācību vidē un atvieglotu izglītojamajiem uztvert mācību vielu.
   2. Kārtība ir saistoša visiem SKOLAS pedagogiem.
2. **Mācību kursa noformējums**
   1. Mācību kurss tiek sadalīts pa nedēļām atbilstoši kalendārajam gadam, iekļaujot brīvlaika nedēļas, saskaņā ar MK noteikumiem “Noteikumi par mācību gada un mācību semestru sākuma un beigu laiku un brīvdienu laiku.”
   2. MOODLE mācību vides pirmajā lapā pastāvīgi atrodas grafiks “Mācību darba organizācija”, saskaņā ar kuru pedagogs strukturē savu izveidoto mācību kursu mācību gadam.
   3. Nedēļas ietvarā ir jāatspoguļo katra atsevišķa stunda, ja mācību programmā ir vairāk par 1 stundu.
   4. Mācību kurss sākas ar ievadinformāciju *(slīprakstā ir ierakstāmā testa paraugs):*
      1. Pedagogs: *Anna Zariņa*;
      2. Izmantojamā literatūra: *Zvaigzne ABC "Здравствуй, это я" 5. klasei*;
      3. Ieteicamā literatūra: *Zvaigzne ABC “Krievu valodas īpatnības’’;*
      4. Pedagoga kontaktinformācija:
         1. e-pasts: [*anna.zarina@tavatalmaciba.lv*](mailto:anna.zarina@tavatalmaciba.lv)
         2. tālrunis: *12345678*
      5. Pārbaudes darbi un to iesūtīšanas kārtība (norādīt, cik un kādi pārbaudes darbi ir plānoti);
      6. Konsultācijas (norādīt, kādā veidā tās notiks un minēt laikus, kuros izglītojamajiem ir iespējams ar pedagogu sazināties).
   5. Visa mācību viela ir sadalīta pa semestriem un sākas ar virsrakstu 1. semestris un 2. semestris.
   6. Plānotos pārbaudes darbus ievieto attiecīgajā nedēļā, norādot “1. semestra 1. pārbaudes darbs” u.t.t.
   7. Valstī noteiktās brīvdienas norāda attiecīgajā nedēļā, piemēram, “Rudens brīvdienas”.
   8. Tiešsaistes stundām tiek veikts ieraksts, šie ieraksti redzami attiecīgajā nedēļā un tiek saglabāts visu mācību gadu.
   9. Katra nedēļa vai stunda ietver sekojošas daļas:
      1. stundas tēma;
      2. sasniedzamais rezultāts;
      3. caurvijas (paslēptas no izglītojamajiem);
      4. mācību materiāls.
   10. Pedagoga ievietotā mācību materiāla apjoms katrā stundā ir tāds, lai izglītojamais tā apguvei patērētu vidēji 40 min.
   11. Teksta noformējuma paraugs ar burtu lielumiem un krāsām pieejams MOODLE mācību vidē sadaļā: SKOLOTĀJI 🡪 MĀCĪBU KURSA NOFORMĒJUMS un ir saistošs kursa veidotājiem.
3. **Pārbaudes darba noformējums**
   1. Pārbaudes darba noformējuma paraugs pieejams MOODLE mācību vidē sadaļā SKOLOTĀJI 🡪 MĀCĪBU KURSA NOFORMĒJUMS, kā arī šī dokumenta pielikumā.
   2. Pārbaudes darbs sastāv no:
      1. darba “galvas”, kura ietver sekojošu informāciju *(slīprakstā iezīmētā informācija ir maināmā teksta daļa):*
         1. SKOLAS nosaukums: Jelgavas novada Neklātienes vidusskola;
         2. Klase: *10v*;
         3. Izglītojamā vārds, uzvārds: J*ānis Pusķieģelis*
         4. Semestris: *1.*
         5. mācību priekšmets: *latviešu valoda*
         6. pārbaudes darba Nr*.: 1.*
      2. numurētiem pārbaudes darbu uzdevumiem un norādītiem punktiem. Uzdevumu skaitu pedagogs nosaka pats;

*Dokuments elektroniskā veidā atrodas NVSK diskā:*

*NORMATĪVIE DOKUMENTI/tālmācības kursu noformējums 2022*

**Pielikums**

iekšējam normatīvajam aktam Nr. NVSK/1-9/22/36

no 05.12.2022.

**Pārbaudes darba noformējuma paraugs**

**Jelgavas novada Neklātienes vidusskolas**

***10.v* klases izglītojamās/ā\_\_\_\_\_\_\_\_\_\_\_\_\_\_\_\_\_\_\_\_\_**

/vārds, uzvārds/

1. **semestra 1. pārbaudes darbs *\_\_\_\_\_Latviešu valodā\_\_\_\_\_***

/mācību priekšmets/

1. **uzdevums** (6 punkti)

*Uzdevuma nosacījumi*

1. **uzdevums** (7 punkti)

*Uzdevuma nosacījumi*

1. **uzdevums** (10 punkti)

*Uzdevuma nosacījumi*

1. **uzdevums** (10 punkti)

*Uzdevuma nosacījumi*

1. **uzdevums** (8 punkti)

Darba aizstāvēšana

Kopā iegūstamie punkti: **41**

Vērtēšanas skala\*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| punkti no | 0 | 4,51 | 8,61 | 13,53 | 18,86 | 24,6 | 28,7 | 32,8 | 36,9  darba aizstāvēšana | 39,36  darba aizstāvēšana |
| balles | 1 | 2 | 3 | 4 | 5 | 6 | 7 | 8 | 9 | 10 |

*\*Vērtēšanas skala ir automātiski veidota no e-klases*